Man dood, vrou ernstig gewond op luukse landgoed(Argieffoto: Miguel Roberts/AP) ’n Man is dood en vrou is gewond in ’n huis op ’n luukse landgoed in Kempton Park, Gauteng, aangetref. Volgens kapt. Jethro Mtshali, polisiewoordvoerder, is die polisiebeamptes omstreeks 07:00 na die huis ontbied. “Die man is dood op die toneel aangetref. Sy vrou is per helikopter met ernstige skietwonde na die hospitaal gehaas,” bevestig Mtshali. ’n Saak van moord word ondersoek, maar die polisie het teen Maandag nog nie veel inligting oor die voorval gehad nie. Volgens Mtshali is dit in hierdie stadium van die ondersoek te vroeg om te sê of vuilspel vermoed word. Die bestuur van die landgoed het ontken dat enige ernstige voorvalle binne die landgoed plaasgevind het.